89/364/ETY: Neuvoston päätös, tehty 5 päivänä kesäkuuta 1989, yhteisön sähkön käytön tehostamiseen tähtäävän toimintaohjelman hyväksymisestä



Virallinen lehti nro L 157 , 09/06/1989 s. 0032 - 0034

Suomenk. erityispainos Alue 12 Nide 2 s. 0101

Ruotsink. erityispainos Alue 12 Nide 2 s. 0101



NEUVOSTON PÄÄTÖS, tehty 5 päivänä kesäkuuta 1989, yhteisön sähkön käytön tehostamiseen tähtäävän toimintaohjelman hyväksymisestä (89/364/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että jäsenvaltioiden energiatalousohjelmien parantamisesta 15 päivänä tammikuuta 1985 antamassaan päätöslauselmassa () neuvosto on kehottanut jäsenvaltioita jatkamaan edelleen ja tarvittaessa lisäämään pyrkimyksiään energian järkevämmän käytön edistämiseksi kehittämällä yhtenäistä energiansäästöpolitiikkaa, yhteisön energiapolitiikan uusista tavoitteista vuodelle 1995 ja jäsenvaltioiden politiikkojen lähentämisestä 16 päivänä syyskuuta 1986 antamassaan päätöslauselmassa () neuvosto on sopinut tiukasta energiatalouspolitiikasta, sähköntuotanto lisää yli 35 prosentilla ensisijaisten energialähteiden osuutta yhteisön kokonaiskulutuksesta ja sähkönkulutus on enemmän kuin 17 prosenttia energian lopullisesta kokonaiskulutuksesta, sähkön tehokkaampi käyttö auttaisi säästämään ensisijaisten energialähteiden käytössä ja sähkön tuotantokapasiteettiin vaikuttavissa investoinneissa, alentamaan päästötasoja ja pienentämään sähkön kuluttajahintaa, energiatehokkuuden parantaminen on merkittävä mahdollisuus ja tämän mahdollisuuden hyväksikäyttö vaatii erityistoimien toteuttamista, energiansäästöt vaikuttavat suoraan myös uusiutumattomien raaka-aineiden säästöön vähentäen lisäksi ympäristön saastumista ja ne ovat siis samansuuntaisia perustamissopimuksen 130 R artiklan 1 kohdan määräysten kanssa, sähkön käytön tehostamiseksi kuluttajia on rohkaistava käyttämään tehokkaita koneita ja laitteita ja koneiden, laitteiden ja sähköä kuluttavien työtapojen energiatehokkuutta on vielä parannettava, näiden tavoitteiden noudattaminen vaatii yhteisön toimintaohjelman laatimista, eikä tähän ole muuta toimivaltaa, kuin mitä perustamissopimuksen 235 artiklassa on määrätty, sellainen yhteisön toimintaohjelma täydentää muita yleisesti energian säästöön käytettäviä toimia, ja yhteisön toimintaohjelma ei koske ainoastaan komissiota ja jäsenvaltioiden hallituksia, vaan myös muita asianomaisia sähköalalla, erityisesti sähkönjakeluyrityksiä, sähkölaitteiden valmistajia, sähkönkuluttajajärjestöjä sekä ammattijärjestöjä, ON TEHNYT TÄMÄN PÄÄTÖKSEN: 1 artikla 1. Otetaan käyttöön energian käytön tehostamiseen tähtäävä yhteisön toimintaohjelma, jäljempänä "ohjelma". 2. Ohjelmalla on kaksi tavoitetta sen mukaan, miten perusteltua se on tekniseltä kannalta ja pitkällä tähtäimellä, taloudelliselta kannalta: P vaikuttaa sähkön kuluttajiin tehokkaiden sähkölaitteiden ja koneiden käytön suosimiseksi kaikkein tehokkainta työtapaa käyttäen ja P rohkaista koneiden ja laitteiden tehokkuuden sekä sähköä kuluttavien työtapojen parantamiseen. 2 artikla 1. Luettelo ohjelman osana toteutettavissa olevista toimista on liitteenä. 2. Yhteisön 1 artiklassa määritellyn tavoitteen suhteen näiden toimien toteuttaminen kokonaisuudessaan tai osaksi riippuu jäsenvaltioiden erityistilanteesta. 3 artikla Alueellaan ohjelman soveltamiseksi toteuttamiensa toimenpiteiden hallintaa ja toimeenpanoa varten jokainen jäsenvaltio nimittää vastuuelimen johtamaan ja koordinoimaan ohjelman toteuttamiseksi käytettävien toimien täytäntöönpanoa yhteistyössä asianomaisten osapuolien kanssa. Jäsenvaltiot perustavat tällaisia toimielimiä tarpeen mukaan. 4 artikla 1. Komissio huolehtii: a) seuraavien yhteensovittamisesta yhteisön tasolla: P ohjelmassa käytettävät toimet, joilla saattaa olla yhteyksiä muihin olemassa oleviin ohjelmiin, P tietojen ja kokemusten vaihto b) ohjelman kehityksen ja tulosten seurannasta. 2. Tässä tarkoituksessa komissiolla on vastuu ohjelman hallinnan teknisestä avusta sekä ohjelman moitteetonta täytäntöönpanoa varten toteuttamiensa toimenpiteiden hallinnosta. 3. Komissio tekee säännöllisin väliajoin Euroopan parlamentille, neuvostolle ja talous- ja sosiaalikomitealle kertomuksen ohjelman etenemisestä ja tarvittaessa täydentävistä aloitteista, joita se aikoo tehdä ohjelman tavoitteiden toteuttamiseksi. Ensimmäinen kertomus esitetään viimeistään 18 kuukautta sen jälkeen, kun tämä päätös on tullut voimaan, ja seuraavat kertomukset vähintään 18 kuukauden väliajoin. 5 artikla Komissiota avustaa neuvoa-antava komitea, joka muodostuu jäsenvaltioiden edustajista ja jonka puheenjohtajana on komission edustaja. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. 6 artikla Jos ohjelman tavoitteiden toteuttaminen vaatii täydentäviä yhteisön toimenpiteitä, komissio antaa neuvostolle kaikki siihen liittyvät tarpeelliset ehdotukset perustamissopimuksen määräysten mukaisesti. 7 artikla Ennen kolmen vuoden määräajan umpeutumista ohjelma ja sen täytäntöönpanemiseksi käyttöön otetut menettelytavat käydään läpi komission kertomuksen perusteella niiden tehokkuuden tarkastamiseksi ja mahdollisten parannusten tekemiseksi niihin. 8 artikla Jäsenvaltioiden on saatettava tämän päätöksen noudattamisen edellyttämät määräykset viimeistään yhdeksän kuukauden kuluttua sen hyväksymisestä. Niiden on ilmoitettava tästä komissiolle viipymättä. 9 artikla Tämä päätös on osoitettu kaikille jäsenvaltioille. Tehty Luxemburgissa 5 päivänä kesäkuuta 1989. Neuvoston puolesta Puheenjohtaja J. BARRIONUEVO PEÑA () EYVL N:o C 307, 2.12.1988, s. 6 () EYVL N:o C 96, 17.4.1989 () EYVL N:o C 139, 5.6.1989, s. 1 () EYVL N:o C 20, 22.1.1985, s. 1 () EYVL N:o C 241, 25.9.1986, s. 1 LIITE LUETTELO YHTEISÖN TOIMINTAOHJELMAN TOTEUTETTAVISSA OLEVISTA TOIMISTA 1. Kuluttajien tiedotus P Toimet, jotka tähtäävät sähkölaitteiden ja -koneiden tehokkuutta koskevien tietojen laadun ja saatavuuden parantamiseen ja jotka edistävät niiden järkevää käyttöä sähkön kuluttajien ja laitteiden laatuvaatimuksista vastaavien keskuudessa. P Tietojen jakaminen sähkönjakeluyritysten, kuluttajajärjestöjen ja tarvittaessa hallitusten taholta, mukaan lukien yksityiskohtaisemmat tiedot hinnoista, mittareista ja laskuista. P Eri tiedotuskanavien mahdollisimman tehokas käyttö. P Valmistajien taholta niiden valmistamien koneiden ja laitteiden tehokkuuteen liittyvien tietojen ilmoittaminen, mukaan lukien tuotemerkintäjärjestelmän parantaminen. P Tarpeellisten tietokantojen käyttö. P Kuluttajien tiedotukseen liittyvien toimintaohjeiden vahvistaminen tämän alan toimivaltaisten viranomaisten taholta. 2. Tekninen neuvonta Toimet, jotka takaavat, että kaikki tehokkaimpien sähkölaitteiden ja -koneiden hankkimiseen, asennukseen ja käyttöön liittyvät tekniset neuvot ovat helposti kuluttajien saatavilla, erityisesti: P sähkönjakeluyritysten, kuluttajajärjestöjen ja jäsenvaltioiden hallitusten toimet, jotka takaavat, että kaikkein tehokkaimpien sähkölaitteiden ja -koneiden ostamiseen, asennukseen ja käyttöön liittyvät hyödylliset tiedot ovat kuluttajien saatavilla, P sähkölaitteiden laatuvaatimuksiin ja asentamiseen perehtyneiden ammatillisten järjestöjen toimet, jotka takaavat, että niiden jäsenet saavat riittävät tiedot tehokkaasta sähkön käytöstä ja että se palvelee kuluttajan etua samalla suojellen yrityksen etua. 3. Sähkölaitteiden ja -koneiden tehokkuus Toimet, jotka tähtäävät sähkölaitteiden ja -koneiden tehokkuuden parantamiseen ja kaikkein tehokkaimpien markkinoilla olevien tuotteiden markkinaosuuden kasvattamiseen, erityisesti: P yhteistyön käynnistäminen valmistajien välillä, jotta laitteiden ja koneiden tehokkuus paranee ja erityisesti jotta kaikkiin lämpöparilla varustettuihin laitteisiin liitetään termostaatti, P toteutettavia pyrkimyksiä, jotka edistävät tehokkaiden koneiden ja laitteiden nousua markkinoilla, mukaan lukien valikoivan rahoituksen ja erityisesti kolmansilta osapuolilta tulleen rahoituksen mahdollisuuksien selvittämisen, P julkisten viranomaisten toimet, jotka takaavat, että kaikissa niille kuuluvissa tehtävissä ja kaikissa niiden omistamissa tai käytössä olevissa rakennuksissa, teiden valaistus mukaan lukien, käytetään tehokkaimpia sähkölaitteita ja -koneita ja niitä käytetään tehokkaasti, P komission suorittama tarkkailu siten, että se voi ohjelmaan kuuluvien jäsenvaltioiden toimia yhteisön tasolla täydentämällä tehostaa ohjelmaa varmistaen sen yhteensovittamisen ja suosien tietojen yhdenmukaistamista, jotka liittyvät koneiden ja laitteiden tehokkuuteen (energian käytössä) ja eurooppalaisten tuotestandardien laatimiseen tehokkuuden ja energian kulutuksen osalta, P mittarin etälukuna ja kulutusta tarkkailevien mikroprosessorien avulla toteutettavan teollisuuden ja kotitalouksien energiankulutuksen elektronisen valvonnan mahdollisuuksien selvittäminen, P selvityksen tekeminen laajemmasta ja kuluttajien kannalta helpommasta mittari- ja näyttöjärjestelmästä, jotta kuluttaja voisi toimia nopeasti, kun kulutus on liiallista. 4. Esittely Toimet, jotka takaavat tarvittaessa yhdessä muiden olemassa olevien ohjelmien kanssa, että uusien tehokkaampien koneiden, laitteiden ja teknologioiden esittelyä tuetaan asianmukaisesti ja että niihin liittyvää tietoa jaetaan kaikkialla yhteisön alueella. 5. Selvitykset ja muut tukitoimet Toimet, jotka käsittävät sähkönkäytön tehokkuuden määrittävien tekijöiden analysoinnin ja niiden alueiden määrittelemisen, joilla lisätoimenpiteitä voidaan toteuttaa tehokkaasti; muut selvitykset ja tiedotustilaisuudet.